Røtter (TV-serie)

Røtter (originaltittel: Roots) er en amerikansk dramaserie som ble sendt på ABC i 1977. Serien omhandler slavenes historie i USA og kan betegnes som et historisk drama. Hovedrollen spilles av LeVar Burton, mens andre sentrale roller spilles av Ben Vereen, John Amos og Louis Gossett jr. Serien er basert på Alex Haleys bok Roots: The Saga of an American Family, fra 1976. 

Røtter vant ni Emmy-priser, blant annet for beste TV-serie. Den ble i tillegg belønnet med en Golden Globe for beste TV-serie og en Peabody Award.

Den ble sendt på NRK i 1978 og i 2000.

Serien fikk flere oppfølgere; i 1979 miniserien Roots: The Next Generations, i 1988 TV-filmen Roots: The Gift, og i 1993 miniserie, Queen: The Story of an American Family. Sistnevnte omhandler livet til Alex Haleys mor.

En nyinnspilling ble sendt på History Channel 2016.

Handling
En dramaserie basert på Alex Haleys berømte bok om hvordan afrikanerne ble ført til Amerika som slaver midt på 1700-tallet. Haley bygde på historiske kilder og på fortellinger han hørte som barn om hvordan familien hans kom til Amerika.

Seriens handling begynner i Gambia, der vi følger Kunta Kinte (LeVar Burton) fra fødselen i 1750 og gjennom oppveksten. Som femtenåring blir han brakt ut i jungelen sammen med sine kamerater for å forberedes til seremonien som skal gjøre ham til mann. Samtidig kommer skipet «Lord Ligonier» til Gambia for å hente en last med slaver. Kunta er en av dem som blir brutalt tatt til fange og fraktet over havet til Amerika. Resten av serien omhandler hans liv i Amerika, og etterhvert livet til hans barn og barnebarn.

Om serien
Priser
Røtter ble i 1977 nominert til 37 Emmy-priser og vant ni. Den vant i tillegg en Golden Globe, en Peabody Award og en DGA Award. Det kan også nevnes at den i 2007 ble tildelt en Anniversary Award ved TV Land Awards.

Mottakelse og virkninger
51 % av alle amerikanske husholdninger fulgte serien, noe som var usedvanlig høye tall. Det har blitt anslått at mellom 130 og 140 millioner så hele eller deler av serien da den originalt sendt i januar 1977.

Serien ble nyskapende på flere måter; den var den første suksessfulle serien som viste afroamerikanere i helterollene; den introduserte også miniserieformatet «consecutive-night mini-series», det vil si at alle episodene gikk daglig istedenfor ukentlig. Serien har også blitt kreditert for å hatt en positiv virkning i relasjon til raseforholdene i USA. Den markerte et vannskille i tv-historien – og i synet på det afrikanske Amerika. 

Historien om den afrikanske slaven Kunta Kinte og hans etterkommere er blitt et symbol på afroamerikanernes kamp for en egen kulturell og historisk identitet. Den gav det svarte Amerika en stolthet det hadde manglet, mente forfatteren selv. Samtidig gjorde beretningen et dypt inntrykk også på det hvite Amerika. Slavehandelen, en skamplett på nasjonens historie, ble her utgangspunkt for en triumferende familiesaga, en virkeliggjøring av den amerikanske drømmen.

Også i Norge samlet serien store deler av nasjonen foran tv-skjermene da den ble sendt høsten 1978.

I rollene
LeVar Burton – Kunta Kinte/Toby
John Amos – Kunta Kinte/Toby (som voksen)
Cicely Tyson – Binta
Thalmus Rasulala – Omoro
Maya Angelou – Nyo Boto
Ji-Tu Cumbuka- Wrestler
O.J. Simpson – Kadi Touray
Moses Gunn – Kintango
Hari Rhodes – Brima Cesay
Ren Woods – Fanta
Beverly Todd – Fanta (adult)
Ernest Lee Thomas – Kailuba
Edward Asner – Capt. Davies
Ralph Waite – Third Mate Slater
Louis Gossett jr. – Fiddler
Lorne Greene – John Reynolds
Lynda Day George – Mrs. Reynolds
Vic Morrow – AmesPaul Shenar – John Carrington
Robert Reed – Dr. William Reynolds
Madge Sinclair – Bell Reynolds
Gary Collins – Grill
Raymond St. Jacques – The Drummer
Chuck Connors – Tom Moore
Sandy Duncan – Missy Anne Reynolds
Lawrence Hilton-Jacobs – Noah
John Schuck – Ordell
Leslie Uggams – Kizzy Reynolds
Macdonald Carey – Squire James
Olivia Cole – Mathilda
Scatman Crothers – Mingo
George Hamilton – Stephen Bennett
Carolyn Jones – Mrs. Moore
Ian McShane – Sir Eric Russell
Lillian Randolph – Sister Sara
Richard Roundtree – Sam BennettBen Vereen – Chicken George Moore
Lloyd Bridges – Evan Brent
Georg Stanford Brown – Tom Harvey
Brad Davis – Ol' George Johnson
Lane Binkley – Martha Johnson
Hilly Hicks – Lewis
Doug McClure – Jemmy Brent
Lynne Moody – Irene Harvey
Burl Ives – Sen. Arthur Johnson
Thayer David – Harlan
Roxie Roker – Melissa
Austin Stoker – Virgil
John Quade – Sheriff Biggs
Charles Cyphers – Drake
Todd Bridges – Bud
Ross Chapman – Sergeant Williams
Grand L. Bush – Captured Runaway Slave

Referanser

Eksterne lenker

 Åpningsvignett (YouTube)

Kategori:Miniserier fra USA
Kategori:Dramaserier fra USA
Kategori:Emmy-prisen for beste TV-program
Kategori:TV-produksjoner fra USA, fra 1970-årene
Kategori:TV-produksjoner på ABC